יחיאל ערד

יחיאל (חיליק) ערד (פלוצר) (1927 – 2 בספטמבר 2017) היה צייר, אדריכל ופסל ישראלי, איש קיבוץ סער. ערד נולד בשנת 1927 להינדה ויהודה, משפחת-רבנים, בעיר קוטנו שבפולין, וב-1933 עלה לארץ ישראל עם משפחתו. הוא התגורר בתל אביב, למד בבית הספר "תחכמוני", ובתיכון בבית הספר המקצועי "מקס פיין", בו למד שרטוט טכני, והיה חניך בתנועת "השומר הצעיר". בשנת 1946 התפרסמה הכרזה הראשונה שלו, כרזת "נקרע את הספר הלבן". הכרזה הובלה בראש ההפגנות נגד הספר הלבן. בראשית מלחמת העצמאות נפל אחיו הבכור, משה פלוצר (1924–1948), בקרב שיירת יחיעם. לימים תכנן ערד את אתר ההנצחה במקום נפילת השיירה. כחלק מחברותו בתנועה היה ערד מהגרעין המיישב של קיבוץ סער שעלה לקרקע בשנת 1948. הוא למד ציור בסטודיו אבני ואצל יוחנן סימון, יחזקאל שטרייכמן ומרסל ינקו. בהמשך למד אדריכלות בטכניון. לאחר לימודיו עבד שנים במחלקה הטכנית של הקיבוץ הארצי. בעבודתו בקיבוץ הארצי הושפע מעבודתו של שמואל מיסטצ'קין שעבד יחד איתו. מיסטצ'קין למד בבית ספר הבאוהאוס ונחשב לאחד האדריכלים שהשפיעו על הסגנון הבינלאומי בארץ ישראל. ב-1974 תכנן ערד את קיבוץ סמר ואת המבנים בו, ובמקביל תכנן גם את קיבוץ אליפז הסמוך, וכן את הקיבוצים כישור ופלך שבגליל העליון. לאחר עבודתו בקיבוץ הארצי פתח משרד עצמאי בקיבוצו, סער, אותו סגר בעקבות המיתון שגרמה האינתיפאדה השנייה. בשנים שלאחר מכן התמקד בתחום פעולתו הראשון - ציור. ב-2013 יצא ביוזמתו הספר "הבית, המקום - מתיקיו של המתכנן חיליק ערד" (הוצאת יד יערי) אותו ערכו במשותף יובל דניאלי ומוקי צור. הספר מסכם את פועלו החל משנות ה-50 ועד לעבודה האחרונה שיצר בגבעת חביבה ב-2011. ערד היה נשוי לנעמי ולהם שלוש בנות. נפטר ב-2 בספטמבר 2017. במהלך השנים תכנן ערד בתים, מבני ציבור, קיבוצים ויישובים ואתרי הנצחה רבים. כן עסק בהכנת תפאורות. במבנים שתכנן הרבה להשתמש בבטון חשוף, חומר מקובל באותה תקופה ששימש אותו לאתרי הזיכרון. ערד הקפיד להגיד "אתרי זיכרון והנצחה" ולא להשתמש במילה "אנדרטה". לטענתו, אנדרטה היא מונומנט שיוצר ריחוק בין האדם לבין המוצג לעומת אתר זיכרון שבא לקרב ולהכניס את המבקר לתוך החוויה. בחלק גדול מאתרי ההנצחה שתכנן המבקר יכול לצעוד ב"תעלות קשר" או להיכנס אל חדר זיכרון בפנים האנדרטה. אתר ההנצחה בביתניה עילית, 1964 אתר ההנצחה לשיירת יחיעם בסמוך לצומת כברי, 1969 (תוספת לעמוד הזיכרון שבנה אשר חירם ב-1950) אנדרטת חטיבת יפתח בנגב ליד צומת קמה, 1969 אנדרטת יד לבנים לחללי קריית טבעון, 1970 אנדרטת משמר הגבול ליד מחלף עירון, 1980 אתר ההנצחה לנופלי קיבוץ שובל, 1980 בית יד יערי בגבעת חביבה, 1982 אנדרטת חטיבת גבעתי במצודת יואב, 1983 אנדרטת נירים (דנגור), 1985 אתר ההנצחה בביתניה עילית פנים אתר ההנצחה בביתניה עילית אתר ההנצחה לשיירת יחיעם אנדרטת חטיבת יפתח בנגב אנדרטת יד לבנים לחללי קריית טבעון אנדרטת משמר הגבול אנדרטת נירים (דנגור) אנדרטת חטיבת גבעתי במצודת יואב הכניסה הראשית לחדר האוכל בקיבוץ עין המפרץ אולם תרבות קיבוץ ברעם אתר הנצחה בקיבוץ שובל חדר האוכל בקיבוץ סער (היום נטוש) חדר האוכל בקיבוץ הראל (היום נטוש) חדר האוכל בגבולות חדר האוכל בקיבוץ נחשון אנדרטה לזכר חביבה רייק, גבעת חביבה, 2011 אטלייה האמן אריה סרטני בקיבוץ מרחביה אנדרטה למתים בשואה, רגבה חדר אוכל בקיבוץ יפתח ערכים על מבנים ואתרים שתכנן יחיאל ערד מוקי צור, יובל דניאלי (עורכים), הבית, המקום: מתיקיו של המתכנן חיליק ערד, גבעת חביבה: יד יערי ('אדריכלות הקיבוץ בישראל'), תשע"ג 2013 מדיה וקבצים בנושא יחיאל ערד בוויקישיתוף אסתר זנדברג, מילון למושגים נכחדים, באתר הארץ, 10 במאי 2007 (כתבה על תערוכת רטרוספקטיבה של ערד) סיון שדמון, המילון של ערד, הדף הירוק, 24 במאי 2007 יובל דניאלי, יש לעלות כדי לזכור, הזמן הירוק, 25 באפריל 2012 (ראיון עם ערד וביקור באתר ההנצחה לשיירת יחיעם) מיכאל יעקובסון, לתכנן את הקיבוץ שאתה חבר בו: ספר חדש על האדריכל חיליק ערד, באתר Xnet,‏ 5 ביוני 2013 מיכאל יעקובסון, סקירה אדריכלית על חדר האוכל בקיבוץ סאסא ומבני ציבור בקיבוץ עין דור בתכנון חיליק ערד, באתר 'חלון אחורי', 25 באוגוסט 2014 מיכאל יעקובסון, סיבוב בקבר האחים של חללי נירים, בקבר של דן צור ובאנדרטת דנגור, באתר 'חלון אחורי', 20 בפברואר 2014 מיכאל יעקובסון, סקירה אדריכלית על חדר האוכל בקיבוצים הראל ונחשון, באתר 'חלון אחורי', 17 במרץ 2015 מיכאל יעקובסון, סקירה אדריכלית על בניין חדר האוכל בגבולות בתכנון חיליק ערד, באתר 'חלון אחורי', 25 במרץ 2015 מיכאל יעקובסון: סקירה אדריכלית מצולמת על קיבוץ סמר, באתר 'חלון אחורי', 19 בדצמבר 2015 מיכאל יעקובסון, חיליק ערד תכנן את ביתו, בתי חבריו ואת כל המבנים ביישוב. ולא רק בו, באתר Xnet‏, 4 בספטמבר 2017 מיכאל יעקובסון: סיבוב ביד יערי שבגבעת חביבה בתכנון חיליק ערד, באתר 'חלון אחורי', 4 ביולי 2018 מיכאל יעקובסון: סיבוב באטלייה של אריה סרטני בקיבוץ מרחביה, באתר 'חלון אחורי', 22 בספטמבר 2018 מיכאל יעקובסון: סיבוב בחדר האוכל בקיבוץ גזית, באתר 'חלון אחורי', 10 במרץ 2020 מיכאל יעקובסון: סיבוב בבית העם ואתר ההנצחה לשואה ברגבה, באתר 'חלון אחורי', 18 ביולי 2020 מיכאל יעקובסון: סיבוב בחדר האוכל בקיבוץ גלאון, באתר 'חלון אחורי', 1 בספטמבר 2021 מיכאל יעקובסון: סיבוב בחדר האוכל שבקיבוץ יפתח, באתר 'חלון אחורי', 4 בספטמבר 2022 יחיאל ערד, דף שער בספרייה הלאומית בימת הקיבוץ והפלמ"ח, דבר, 27 באוקטובר 1966 יעקב בראור, מחולות העם של תרצה הודס, מעריב, 15 במאי 1979 מיכאל יעקובסון, סיבוב באנדרטה לחללי קריית טבעון, באתר 'חלון אחורי, 26 ביוני 2013 עמוס לבב, בורג קורא לתושבי הגדה, מעריב, 29 באוקטובר 1980 מיכאל יעקובסון: סיבוב באנדרטת משמר הגבול בתכנון חיליק ערד, באתר 'חלון אחורי', 6 ביולי 2016 מיכאל יעקובסון, סיבוב באתר הנצחה לחללי חטיבת גבעתי במצודת יואב, באתר 'חלון אחורי', 31 במאי 2017 מיכאל יעקובסון, סיבוב באנדרטת חטיבת יפתח, באתר 'חלון אחורי', 7 ביוני 2013 מיכאל יעקובסון, סקירה על בניין חדר האוכל בקיבוץ עין המפרץ בתכנון חיליק ערד, באתר 'חלון אחורי', 18.8.2014 מיכאל יעקובסון, סקירה אדריכלית על אתר ההנצחה בקיבוץ שובל, באתר 'חלון אחורי', 19 באוקטובר 2013 מיכאל יעקובסון, סקירה על בניין חדר האוכל בקיבוץ סער בתכנון חיליק ערד, באתר 'חלון אחורי', 10.8.2014